ai4bharat/Pralekha huggingface dataset:
நுகர்வோர் நலன், உணவு மற்றும் பொது விநியோகம் அமைச்சகம்
இந்திய உணவுக் கழகம் ஆண்டுதோறும் பெரும் எண்ணிக்கையில் இளைஞர்களை பணியமர்த்துவதன் மூலம் அண்மை ஆண்டுகளில் முன்னணி பணியாளர் தேர்வு நிறுவனமாக திகழ்கிறது
மத்திய நுகர்வோர் விவகாரம், உணவு மற்றும் பொது விநியோகத்துறை அமைச்சகத்தின் கீழ் உள்ள மிகப் பெரிய பொதுத்துறை நிறுவனங்களில் ஒன்றான இந்திய உணவுக் கழகம் ஆண்டுதோறும் பெரும் எண்ணிக்கையில் இளைஞர்களை பணியமர்த்துவதன் மூலம் அண்மை ஆண்டுகளில் முன்னணி பணியாளர் தேர்வு நிறுவனமாக திகழ்கிறது.
இந்திய உணவுக் கழகத்தின் பணியாளர் தேர்வு முறை வேலைவாய்ப்புச் செய்திகள் மற்றும் முன்னணி தேசிய, உள்ளூர் செய்தித்தாள்களில் விளம்பரப்படுத்தப்பட்டு ஆன்லைன் வழியாக தேர்வு நடத்தப்படுகிறது. தேர்வு முறையில் வெளிப்படைத்தன்மையையும் கடுமையான சட்டவிதிகள் மற்றும் ஒழுங்குமுறைகளையும் இந்திய உணவுக் கழகம் உறுதி செய்கிறது.
பல்வேறு பணிகளுக்காக  விளம்பரப்படுத்தப்பட்டது. 2020-ஆம் ஆண்டில் பிரிவு 3-க்காக 3,687 பேர் வெற்றிகரமாக தேர்வு செய்யப்பட்டனர். 2021-ஆம் ஆண்டு பிரிவு 2-ல் 307 அதிகாரிகளும், பிரிவு 1-ல் 87 அதிகாரிகளும் தேர்வு செய்யப்பட்டனர்.
2022-ஆம் ஆண்டில் பிரிவு 2 மற்றும் 3-ம் பணிக்காக 5,159 பணியிடங்கள் நிரப்பப்பட உள்ளதாக விளம்பரப்படுத்தப்பட்டுள்ளது. இதற்கான பணர்யாளர் தேர்வு முறையில் 11.70 லட்சம் பேர் பங்கேற்றனர். ஆன்லைன் வழியாக 2 கட்ட தேர்வுகள் ஏற்கனவே நிறைவடைந்துள்ளன. பணியாளர் தேர்வு இறுதிக்கட்ட நிலையில் உள்ளது.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1928956
ஆயுஷ்
கூட்டு ஆராய்ச்சி மேற்கொள்ள ஏதுவாக மண்டல ஆயுர்வேத ஆராய்ச்சி நிறுவனம் மற்றும் சிக்கிம் மனிப்பால் பல்கலைக்கழகம் இடையே புரிந்துணர்வு ஒப்பந்தம் கையெழுத்தானது
இருதரப்பிலும் அடையாளம் காணப்பட்ட துறைகளில் ஆராய்ச்சி பணிகளை ஊக்குவித்து கூட்டு ஆராய்ச்சி மேற்கொள்ள ஏதுவாக மண்டல ஆயுர்வேத ஆராய்ச்சி நிறுவனம், சிக்கிம் மனிப்பால் பல்கலைக்கழகத்துடன் ஒப்பந்தம் செய்துகொண்டுள்ளது.
காங்டாக் மண்டல ஆயுர்வேத ஆராய்ச்சி நிறுவனத்தின் உதவி இயக்குனர் பொறுப்பு வகிக்கும் டாக்டர் ஸ்ரீ பிரகாஷ் மற்றும் சிக்கிம் மனிப்பால் பல்கலைக்கழக துணைவேந்தர் டாக்டர்  ராஜன் எஸ் கிரேவால் ஆகியோர் தத்தமது நிறுவனங்கள் சார்பில் இந்த ஒப்பந்தத்தில் கையெழுத்திட்டனர்.
இரு நிறுவனங்களும் பரஸ்பர புரிந்துணர்வு மற்றும் ஒத்துழைப்புகளை மேம்படுத்துவதுடன் ஆராய்ச்சி மற்றும் கல்வியில் அவர்களது வலிமையை அங்கீகரிக்க இந்த ஒப்பந்தத்தில் வகைசெய்யப்பட்டுள்ளது.
ஆயுஷ்
தூக்கமின்மையை போக்கும் ஆயுர்வேதத்தின் பஞ்சகர்மா சிகிச்சை
தூக்கமின்மை பிரச்னைக்கு ஆயுர்வேதத்தின் பஞ்சகர்மா சிகிச்சையில் தீர்வு ஏற்பட்டுள்ளதாக சமீபத்திய ஆய்வில் தெரியவந்துள்ளது.
ஒரு நாளைக்கு 7 மணி நேரம் முதல் 8 மணி நேரம் வரை தூக்கம் அவசியம் என பரிந்துரைக்கப்படுகிறது. தூக்கமின்மை பிரச்னை நீண்ட காலம் தொடர்ந்தால், அது ஒருவரது உடல் ஆரோக்கியத்தில் பலவிதமான பாதிப்புகளை ஏற்படுத்தும் எனவும் கூறப்படுகிறது. இதற்கு ஆயுர்வேத சிகிச்சையில் தீர்வு கண்டறியப்பட்டுள்ளது.
தூக்கமின்மை மற்றும் அதனால் ஏற்படும் உடல் நல பிரச்னைகள் பற்றி, ஆயுர்வேத சிகிச்சையில் நீண்ட ஆய்வு மேற்கொள்ளப்பட்டது. இந்த ஆய்வு முடிவுகள் ஷில்லாங்கில் உள்ள ஆயுர்வேதா மற்றும் ஹோமியோபதி வடகிழக்கு மையம் வெளியிடும் ‘ஆயுஹோம்’ என்ற ஆராய்ச்சி இதழில் வெளியிடப்பட்டுள்ளது.
ஜெய்ப்பூரில் உள்ள ஆயுர்வேத தேசிய மையத்தின் பஞ்சகர்மா துறை பேராசிரியர் கோபேஷ் மங்கள், அதே துறையை சேர்ந்த முதுநிலை ஆய்வு மாணவர்கள் நிதி குப்தா, மற்றும் பர்வேஸ் ஸ்ரீவஸ்த்தவா ஆகியோர் இந்த ஆய்வில் ஈடுபட்டனர்.
ஆயுர்வேதத்தின் பாரம்பரிய பஞ்சகர்மா சிகிச்சை, தூக்கமின்மை பிரச்னைக்கு தீர்வு ஏற்படுத்துவதை இவர்கள் ஆய்வின் மூலம் உறுதி செய்துள்ளனர். ஆய்வுக்கு உட்படுத்தப்பட்டவர்களிடம் இந்த சிகிச்சைக்கு முன்னும், பின்னும், கொட்டாவி விடுதல், தூக்க கலக்கம், சோர்வு, தூக்கத்தின் தரம், நேரம் போன்ற பல அறிகுறிகள் கணக்கிடப்பட்டன. பஞ்சகர்மா சிகிச்சைக்குப்பின், தூக்கமின்மை பிரச்னையில் இருந்து விடுபடுவதற்கான அறிகுறிகளில் நல்ல முன்னேற்றங்கள் காணப்பட்டன. மேலும், அஸ்வகந்தாவுடன், சிரோதரா மற்றும் தைலத்துடன் அளிக்கப்படும் ஷமானா சிகித்ஷா போன்ற சிகிச்சைகளும் தூக்கமின்மை பிரச்னைக்கு நல்ல தீர்வை ஏற்படுத்துவதாக இந்த ஆய்வறிக்கை தெரிவிக்கிறது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1669704
பிரதமர் அலுவலகம்
கப்பல்படை தினத்தை முன்னிட்டு பிரதமர் இன்று இந்தியக் கப்பற்படைக்கு வணக்கத்தை தெரிவித்துக் கொண்டார்
கப்பல்படை தினம் இன்று கொண்டாடப்படுவதை முன்னிட்டு, பிரதமர் திரு. நரேந்திர மோடி, இந்தியக் கப்பற்படை பணியாளர்களுக்கு தனது வணக்கங்களைத் தெரிவித்துக் கொண்டார்.
“கப்பற்படை தினநாளில் நாம் நமது வீரமிகு கப்பற்படை வீரர்களுக்கு வணக்கத்தைத் தெரிவித்துக் கொள்கிறோம். அவர்களது மதிப்பரிய சேவை மற்றும் தியாகம், நமது நாட்டை வலுவானதாகவும், பாதுகாப்பானதாகவும் மாற்றியுள்ளது” என்று பிரதமர் கூறினார்.
|
|
கப்பற்படை தினநாளில் நாம் நமது வீரமிகு கப்பற்படை வீரர்களுக்கு வணக்கத்தைத் தெரிவித்துக் கொள்கிறோம். அவர்களது மதிப்பரிய சேவை மற்றும் தியாகம், நமது நாட்டை வலுவானதாகவும், பாதுகாப்பானதாகவும் மாற்றியுள்ளது.
Pic.twitter.com/Ave6rMIZkF
-Narendra Modi  December 4, 2019
உள்துறை அமைச்சகம்
கர்நாடக மாநிலம் பிதாரில் உள்ள கோரட்டா மைதானத்தில் கோரட்டா தியாகிகள் நினைவகம் மற்றும் சர்தார் வல்லபாய் படேல் நினைவகத்தை மத்திய உள்துறை அமைச்சர் அமித் ஷா திறந்து வைத்து 103 அடி உயர மூவர்ணக்கொடியை ஏற்றினார்
கர்நாடக மாநிலம் பிதாரில் உள்ள கோரட்டா மைதானத்தில் கோரட்டா தியாகிகள் நினைவகம் மற்றும் சர்தார் வல்லபாய் படேல் நினைவிடத்தை மத்திய உள்துறை அமைச்சர் திரு அமித் ஷா இன்று திறந்து வைத்து 103 அடி உயர மூவர்ணக் கொடியை ஏற்றி வைத்தார். இந்நிகழ்ச்சியில், கர்நாடக முன்னாள் முதலமைச்சர் திரு பி.எஸ். எடியூரப்பா மற்றும் முக்கிய பிரமுகர்கள் பலர் கலந்து கொண்டனர்.
நாட்டின் முதல் உள்துறை அமைச்சர் சர்தார் வல்லபாய் படேலுக்கு அஞ்சலி செலுத்திய திரு அமித் ஷா, இரும்பு மனிதர் சர்தார் வல்லபாய் படேல் இல்லாவிட்டால், ஹைதராபாத் மற்றும் பிதார் ஒருபோதும் சுதந்திரமாகி இருக்காது என்று கூறினார். சர்தார் படேலின் இந்த நினைவுச்சின்னம், ஹைதராபாத்-கர்நாடகா-மராத்வாடா மக்களை நிஜாமின் கொடூர ஆட்சியிலிருந்து விடுவித்ததன் அடையாளமாகும். 1948 ஆம் ஆண்டு இந்த இடத்தில் இரண்டரை அடி மூவர்ணக் கொடியை ஏற்றியதற்காக நூற்றுக்கணக்கான மக்களைக நிஜாம் கொன்றார். இதே இடத்தில் இன்று 103 அடி உயரமுள்ள மூவர்ணக் கொடியை ஏற்றும் அதிர்ஷ்டம் எனக்குக் கிடைத்துள்ளது என்றும் திரு ஷா கூறினார்.
ஹைதராபாத் விடுதலை தினத்தையொட்டி, 2014 செப்டம்பர் 14 அன்று, நாடு முழுவதும் பல நூறு ஆண்டுகளாக கோராட்டா தியாகிகளுக்கு அஞ்சலி செலுத்தும் வகையில் ஒரு நினைவிடத்திற்கு அடிக்கல் நாட்டியதாகக் கூறிய மத்திய உள்துறை அமைச்சர், இன்று அதைத் திறந்து வைக்கும் வாய்ப்பைப் பெறுவது அதிர்ஷ்டம் என்றார். கர்நாடகா மட்டுமின்றி நாடு முழுவதிலும் இருந்து வரும் பார்வையாளர்கள் மற்றும் சுற்றுலா பயணிகளுக்கு மகத்தான தியாகிகளின் கதை சொல்லும் வகையில், 50 கோடி ரூபாய் செலவில் பிரமாண்ட நினைவிடம் மற்றும் ஒளி ஒலிக் காட்சி அமைக்கவும் திட்டமிடப்பட்டுள்ளது என்றார்.
இன்றும் ஐதராபாத் விடுதலை தினத்தை கொண்டாட தெலுங்கானா அரசு தயங்குவதாகவும், ஆனால் பிரதமர் திரு நரேந்திர மோடி தலைமையிலான மத்திய அரசு ஒவ்வொரு ஆண்டும் ஐதராபாத் விடுதலை தினத்தை பிரமாண்டமாக கொண்டாட முடிவு செய்துள்ளதாகவும் திரு அமித் ஷா கூறினார். நினைவிடம் கட்டப்பட்ட பிறகு, அடுத்த ஆண்டு ஹைதராபாத் விடுதலை தின விழா கோரட்டா கிராமத்திலேயே நடத்தப்படும் என்றார்.
திரு எடியூரப்பா கர்நாடக முதல்வராக பதவியேற்றதும், அடிமைத்தனத்தின் அடையாளமான 'ஹைதராபாத்-கர்நாடகா' என்ற பெயரை 'கல்யாண-கர்நாடகா' என்று மாற்றினார். கல்யாண் கர்நாடகா வளர்ச்சிக்காக ரூ.3000 கோடி கொடுத்த அரசு, இந்த பட்ஜெட்டில் ரூ.5000 கோடியாக உயர்த்தப்பட்டுள்ளது.
பிரதமர் விவசாயிகள் நலன் திட்டத்தின் மூலம், மாநிலத்தின் 54 லட்சம் விவசாயிகளுக்கு ஒவ்வொரு ஆண்டும் ரூ.10,000 நேரடியாக அவர்களது வங்கிக் கணக்கில் செலுத்துப்படுகிறது என்று மத்திய உள்துறை அமைச்சர் கூறினார். பிரதமர் திரு நரேந்திர மோடி தலைமையில், ஒவ்வொரு வீட்டிற்கும் எரிவாயு, கழிவறை, மின்சாரம், ஒவ்வொரு ஏழைக்கும் 5 கிலோ இலவச உணவு தானியங்கள் மற்றும் 5 லட்சம் ரூபாய் வரை இலவச சிகிச்சை என, பல வளர்ச்சிப் பணிகளை அரசு செய்துள்ளது என்று அவர் கூறினார்.
நிதி அமைச்சகம்
அடிமட்ட ஏய்ப்பு மற்றும் லாப மாற்றுதலை தடுத்தல் நடவடிக்கை தொடர்பான வரி ஒப்பந்த செயலாக்கத்திற்கான பல்வகைப்படுத்தப்பட்ட நடைமுறைக்கு ஏற்பளிப்பு
பிரதமர் திரு.நரேந்திர மோடிஅவர்கள் தலைமையில் கூடிய மத்திய அமைச்சரவை, அடிமட்ட ஏய்ப்பு மற்றும் லாப மாற்றுதலை தடுத்தல்  நடவடிக்கை தொடர்பான வரி ஒப்பந்த செயலாக்கத்திற்கான பல்வகைப்படுத்தப்பட்ட நடைமுறை ஏற்பளிப்புக்கு ஓப்புதல் வழங்கியது.
தாக்கம் :
உடன்படிக்கை மீறல் மற்றும் அடிமட்ட ஏய்ப்பு மற்றும் லாப பங்கீடு உத்திகள் மூலம் வருவாய் இழப்பை தடுத்திடும் வகையில் இந்தியாவின் உடன்படிக்கைகளில் இந்நடைமுறை மாற்றத்தை ஏற்படுத்துவதுடன், எங்கெல்லாம் நிலையான பொருளாதார நடவடிக்கைகள் மூலம் லாபங்கள் உருவாக்கப்படுகிறதோ மற்றும் மதிப்பு உருவாக்கப்படுகிறதோ, அங்கு லாபத்திற்கான வரி உறுதி செய்யப்படும்.
விபரங்கள் :
- இந்தியாவின் சார்பாக, 07.06.2017 அன்று பாரீஸில், நிதியமைச்சர் திரு.அருண்ஜெயிட்லி அவர்களால் கையெழுதிடப்பட்ட அடிமட்ட ஏய்ப்பு மற்றும் லாப மாற்றுதலை தடுத்தல் (நடவடிக்கை தொடர்பான வரி ஒப்பந்த செயலாக்கத்திற்கான பல்வகைப்படுத்தப்பட்ட நடைமுறைக்கு இந்தியா ஒப்புதல் வழங்கியுள்ளது.
- எந்த பொருளாதார நடவடிக்கையும் இல்லாத இடங்களை கொண்ட குறைந்த அல்லது வரியில்லாத இடங்களுக்கு செயற்கையாக லாபத்தை மாற்றுதல் மூலமாக குறைந்த அல்லது வரி செலுத்தாமல் இருப்பதற்கு வழிசெய்யும் வரிச் சட்டங்களில் உள்ள ஓட்டைகள் மற்றும் ஏற்றத்தாழ்வுகளை கொண்டு வரி திட்ட உத்திகள் மூலம் வரி ஏய்ப்பு மற்றும் லாப மாற்றுதலை  எதிர்கொள்வதற்கான ஓ.இ.சி.டீ./ஜி.20 திட்டத்தின் வெளிப்பாடே பல்வகைப்படுத்தப்பட்ட நடைமுறையாகும். அடிமட்ட ஏய்ப்பு மற்றம் லாப மாற்றுதலுக்கு தீர்வு காண்பதற்காக விரிவான முறையில் 15 செயல்களை பீ.இ.பி.எஸ். திட்டம் கண்டறிந்துள்ளது.
- ஜி20, ஓ.இ.சி.டீ., பீ.இ.பி.எஸ். கூட்டமைப்புகள் மற்றும் இதர விருப்பமுள்ள நாடுகள் அடங்கிய 100 நாடுகள் கொண்ட தனிக் குழுவில் இந்தியா அங்கம் வகிக்கிறது. இக்குழு 2015 மே முதல் பல்வகைப்படுத்தப்பட்ட நடைமுறையை இறுதி செய்வதற்காக ஒருமுகத்துடன் பணியாற்றியது. இந்நடைமுறையின் உரை மற்றும் அதன் விளக்க அறிக்கையை 2016, நவம்பர் 24 அன்று தனிக் குழுவால் ஏற்றுக் கொள்ளப்பட்டது.
- செயல் 6-ன் கீழ் வரி ஏய்ப்பு தடுத்தலுக்கான குறைந்தபட்ச தரம் உள்ளிட்ட இறுதி பீ.இ.பி.எஸ். தொகுதியில் ஒரு பகுதியாக ஏற்றுக் கொள்ளப்பட்ட உடன்படிக்கை தொடர்பான குறைந்தபட்ச தரங்களை இந்நடைமுறையில் கையெழுத்திட்டுள்ள அனைவரும், மற்றவற்றிற்கு இடையிலும், கடைபிடிக்க வேணடும்.
- இந்நடைமுறையில் உள்ள இரண்டு அல்லது அதிகமான நாடுகளுக்கு இடையேயான வரி உடன்படிக்கைகளில் மாற்றம் செய்திட இந்நடைமுறை செயல்படும். உள்ளடக்கிய வரி ஒப்பந்த உரையை நேரடியாக மாற்றம் செய்திட வழி செய்யும் தற்போதைய ஒற்றை உடன்படிக்கைக்கான திருத்த நடைமுறையை போன்று இது செயல்படாது. மாறாக, பீ.இ.பி.எஸ் நடவடிக்கைகளை செயல்படுத்துவதற்கான அதன் செயல்பாடுகளை திருத்தம் செய்யும் தற்போதுள்ள வரி உடன்படிக்கைகளுடன் இது செயல்படுத்தப்படும்.
- உடன்படிக்கை மீறல் மற்றும் அடிமட்ட ஏய்ப்பு மற்றும் லாப பங்கீடு உத்திகள் மூலம் வருவாய் இழப்பை தடுத்திடும் வகையில் இந்தியாவின் உடன்படிக்கைகளில் இந்நடைமுறை மாற்றத்தை ஏற்படுத்துவதுடன், எங்கெல்லாம் நிலையான பொருளாதார நடவடிக்கைகள் மூலம் லாபங்கள் உருவாக்கப்படுகிறதோ மற்றும் மதிப்பு உருவாக்கப்படுகிறதோ, லாபத்திற்கான வரி உறுதி செய்யப்படும்.
உணவுப் பதப்படுத்துதல் தொழிற்சாலைகள் அமைச்சகம்
ஆப்ரேஷன் கிரீன்ஸ்-க்கான நெறிமுறைகள்; மத்திய உணவு பதப்படுதுத்துதல் தொழில் அமைச்சகம் வெளியிட்டது
மத்திய அமைச்சர் திருமதி ஹர்சிம்ரத் கவுர் பதல் தலைமையிலான மத்திய உணவு பதப்படுத்துதல் தொழில் அமைச்சகம் ஆப்ரேஷன் கிரீன்ஸ் அமல்படுத்தவதுற்கான நெறிமுறை உத்திகளுக்கு அனுமதியை இன்று வழங்கியது.
ஆப்ரேஷன் கிரீன்ஸ், 2018-19-ன் பட்ஜெடின் போது, ரூ. 500 கோடி ஒதுக்கீட்டுடன் அறிவிக்கப்பட்டது. நாடு முழுவதும், அனைத்து காலங்களிலும் டி.ஒ.பி பயிர்கள் என அழைக்கப்படும் தக்காளி, வெங்காயம், உருளைக்கிழங்கு ஆகிவை விலை ஏற்ற தாழ்வின்றி கிடைப்பதை உறுதி செய்வதே இதன் நோக்கமாகும்.
இதற்கு ஓப்புதல் வழங்கிய அமைச்சர், டி.ஒ.பி பயிர்களின் விலைவாசி ஏற்ற தாழ்வு, நாடுமுழுவதும் விநியோக பிரச்சனையை அதிகரிக்கிறது. இந்த புரட்சிகரமான திட்டம், அனைத்து பங்குதாரர்களிடமும் விவாதிக்கப்பட்டு, டி.ஒ.பி பயிர்களின் விலைவாசியை சரி செய்ய முடிவு செய்யப்பட்டுள்ளது என்றார். மேலும், அனைத்து வீடுகளிலும் டி.ஒ.பி பயிர்கள் ஆண்டு முழுவதும் கிடைப்பதை இது உறுதி செய்யும். மத்திய அரசு, டி.ஒ.பி பயிர்கள் உற்பத்தியை அதிகரிக்க சிறப்பு நடவடிக்கைகளையும் எடுத்துள்ளது என்று அமைச்சர் கூறினார்.
உத்திகள் குறித்த தகவல்களுக்கு http://pib.nic.in பார்க்கவும்.
(Visitor Counter : 235
பிரதமர் அலுவலகம்
பொறியாளர் தினத்தையொட்டி பொறியாளர்களுக்கு பிரதமர் வாழ்த்து
திரு. எம். விஸ்வேஸ்வரய்யா பிறந்த தினத்தை முன்னிட்டு அவருக்கு மரியாதை செலுத்தினார்
பொறியாளர் தினத்தன்று கடுமையாக உழைக்கும் அனைத்து பொறியாளர்களுக்கும் பிரதமர் திரு. நரேந்திர மோடி வாழ்த்து தெரிவித்துள்ளார். மேலும், திரு. எம். விஸ்வேஸ்வரய்யா பிறந்த தினத்தை முன்னிட்டு அவருக்கு மரியாதை செலுத்தி அவரது சாதனைகளை நினைவு கூர்ந்தார்.
“#EngineersDay பொறியாளர் தினத்தன்று கடுமையாக உழைக்கும் அனைத்து பொறியாளர்களுக்கும் வாழ்த்துக்கள். நமது பூமியை சிறப்பானதாக்கி தொழிநுட்ப நவீனமயமாக்கலுக்கு முக்கிய பங்களிக்கும் அவர்களுக்கு நன்றி சொல்ல வார்த்தைகள் இல்லை என்றும் இத்துறையில் முன்னோடியாக திகழ்ந்த திரு. எம். விஸ்வேஸ்வரய்யாவின் பிறந்த தினத்தில் அவருக்கு நான் தலைவணங்குகிறேன் என்றும் இன்று பிரதமர் வெளியிட்டுள்ள . ட்விட்டர் செய்தியில் குறிப்பிட்டுள்ளார். திரு. விஸ்வேஸ்ரய்யாவின் சாதனைகளை இன்று நினைவு கூர்வோம், என்றும் அவர் அதில் தெரிவித்துள்ளார்.
நிதி அமைச்சகம்
அரசுப் பங்குகள் பற்றிய காலண்டர்  வெளியீடு
நிறுவன மற்றும் சில்லறை முதலீட்டாளர்கள், தமது முதலீடுகளை திறம்பட திட்டமிடவும், அரசுப் பங்குகள் சந்தைக்கு நிலைத்தன்மை, வெளிப்படைத்தன்மையை அளிப்பதற்காகவும் அரசுப் பங்குகள் பற்றிய விவரங்கள் அடங்கிய காலண்டரை , இந்திய ரிசர்வ் வங்கியின் ஆலோசனையுடன், அரசு வெளியிட்டுள்ளது. இது பற்றிய கூடுதல் விவரங்களுக்கு இந்த இணைப்புக்கு செல்லவும் :
(https://pib.gov.in/PressReleseDetail.aspx?PRID=1609679
ஜல்சக்தி அமைச்சகம்
“ஸ்வச் பாரத் க்ராந்த”’ என்ற புத்தகத்தை மத்திய அமைச்சர்கள் திரு.கஜேந்திர சிங் ஷெகாவத், திருமதி.ஸ்மிருதி இரானி ஆகியோர் அறிமுகப்படுத்தினர்.
குடிநீர், தூய்மைப்பணி ஆகிய துறையின் செயலர் திரு.பரமேஸ்வரன் ஐயர் தொகுத்தமைத்துள்ள ‘ஸ்வச் பாரத் புரட்சி; என்ற புத்தகம் ஹிந்தியில் மொழிபெயர்க்கப்பட்டு ‘ஸ்வச் பாரத்க்ராந்தி’ என்ற தலைப்பில் வெளியிடப்பட்டுள்ளது. இந்தப் புத்தகத்தை மத்திய ஜல்சக்தி அமைச்சர் திரு.கஜேந்திர சிங் ஷெகாவத், மத்திய ஜவுளித்துறை, பெண்கள் குழந்தைகள் நல மேம்பாட்டுத்துறை அமைச்சர் திருமதி..ஸ்மிருதி இராணி ஆகியோர் இன்று புதுதில்லியில் வெளியிட்டனர். இதைத் தொடர்ந்து இந்தப் புத்தகம் பற்றிய விவாதமும், சுவச் பாரத் மிஷன் பற்றிய விவாதமும் இரண்டு அமைச்சர்களுக்கும், திரு பரமேஸ்வரன் ஐயர் அவர்களுக்கும் இடையே நிகழ்ந்தது. தூய்மை இந்தியா திட்டம்  திட்டத்தின் கீழ் பணியாற்றும் லட்சக்கணக்கான களப்பணியாளர்கள் இணைய வழியாக இந்த விவாதத்தைக் கண்டனர்.
தூய்மை இந்தியா திட்டம் என்ற இந்த சமூகப் புரட்சி பற்றிய தங்களது கண்ணோட்டத்தை அதன் பங்குதாரர்களும், பங்காற்றுபவர்களும் என பலதரப்பட்டோர் எழுதிய 35 கட்டுரைகள் மூலமாக தூய்மை இந்தியா திட்டம் கடந்து வந்த பாதை குறித்து “சுவச் பாரத் க்ராந்தி” என்ற இப்புத்தகம் விவரிக்கிறது. நிகழ்ச்சியில் பேசிய திரு. கஜேந்திர சிங் ஷெகாவத், உலகில் தூய்மையில், இந்தியா முன்னணித் தலைமையாக உருவெடுத்துள்ளது என்று கூறினார். ஐந்து ஆண்டுகளிலேயே 50 கோடிக்கும் மேற்பட்ட மக்கள் திறந்தவெளிகளைக் கழிவறையாகப் பயன்படுத்துவதைத் தடுத்து, கழிவறைகளைப் பயன்படுத்த ஆரம்பிக்க இந்தியாவால் முடிந்துள்ளது என்பதிலிருந்து, பல நாடுகள் இந்தியாவின் அனுபவத்திலிருந்து கற்றுக்கொள்கின்றன என்றும் அவர்கூறினார். சுவச் பாரத் கிராந்தி புத்தகத்தின் மூலம் இத்திட்டத்தின் பயணம் பற்றி லட்சக்கணக்கான வாசகர்கள் தெரிந்துகொள்ள முடியும் என்று அவர் மகிழ்ச்சி தெரிவித்தார்.
தூய்மை இந்தியா திட்டம் உண்மையாகவே மக்கள் புரட்சியாக மாறுவதற்கு, பெண்கள் ஆற்றிய தலைமைப் பங்கு குறித்து பெருமிதம் கொள்வதாக திருமதி.ஸ்மிருதி இரானி கூறினார். பெண்களின் சக்திக்கு தூய்மை இந்தியா திட்டம் ஒரு உண்மையான எடுத்துக்காட்டு என்று கூறிய அவர், இத்திட்டத்தின் அடுத்த கட்டத்தில், பெண்கள் முன்னிலை வகித்து, இதுவரை மேற்கொள்ளப்பட்ட முயற்சிகளின் பயன்களை தொடர்ந்து நீடிக்க செய்யவும், இனிவரும் காலத்தில் எவரும் திறந்தவெளியை கழிவறையாகப் பயன்படுத்தக் கூடாது என்பதை உறுதி செய்வார்கள் என்றும் கூறினார். ஸ்வட்ச்சா க்ரஹிக்கள், களப்பணியாளர்கள் மாநில அரசு அதிகாரிகள் ஆகியோரின் வினாக்களுக்கு இரு அமைச்சர்களும் காணொளி மாநாட்டின் மூலமாக விடையளித்தனர்
பிரதமர் அலுவலகம்
புகழ்பெற்ற அணு இயற்பியல் விஞ்ஞானி திரு பிகாஷ் சின்ஹா மறைவுக்கு பிரதமர் இரங்கல்
புகழ்பெற்ற அணு இயற்பியலாளர் திரு. பிகாஷ் சின்ஹாவின் மறைவுக்கு பிரதமர் திரு. நரேந்திர மோடி ஆழ்ந்த இரங்கல் தெரிவித்துள்ளார்.
இது தொடர்பாக பிரதமர் வெளியிட்டுள்ள டுவிட்டர் பதிவில் கூறியிருப்பதாவது;
"திரு பிகாஷ் சின்ஹா ஜி அறிவியலுக்கு, குறிப்பாக அணு இயற்பியல் மற்றும் உயர் ஆற்றல் இயற்பியல் துறையில் அவரது மகத்தான பங்களிப்பிற்காக நினைவுகூரப்படுவார். ஒரு துடிப்பான ஆராய்ச்சி சூழலை மேம்படுத்துவதில் அவரது ஆர்வம் குறிப்பிடத்தக்கது. அவரது மறைவால் வேதனை அடைந்தேன். அவரது குடும்பத்தினருக்கும், ரசிகர்களுக்கும் இரங்கல். ஓம் சாந்தி."
பிரதமர் அலுவலகம்
போப் எமெரிட்டஸ் XVI பெனடிக்ட் மறைவுக்கு பிரதமர் இரங்கல்
போப் எமரிட்டஸ் 16ம் பெனடிக்ட் மறைவுக்கு பிரதமர் திரு நரேந்திர மோடி ஆழ்ந்த இரங்கலை தெரிவித்துள்ளார்.
பிரதமர் வெளியிட்டுள்ள டுவிட்டர் பதிவு வருமாறு;
“திருச்சபைக்காகவும் கிறிஸ்து பிரானின் போதனைகளுக்காகவும் தம் வாழ்நாள் முழுவதையும் அர்ப்பணித்த போப் எமரிட்டஸ் 16ம் பெனடிக்ட் மறைவு வருத்தமளிக்கிறது. சமுதாயத்திற்கு அவர் ஆற்றிய செழுமையான சேவைக்காக அவர் நினைவுகூரப்படுவார். அவரது மறைவால் துயரப்படும் உலகெங்கிலும் உள்ள கோடிக்கணக்கானவர்களுக்கு ஆழ்ந்த இரங்கல்கள்’’
சுகாதாரம் மற்றும் குடும்ப நலத்துறை அமைச்சகம்
சர்வதேச கொவிட் நிவாரண உதவிகளை, மாநிலங்களுக்கு விரைவாக அனுப்புகிறது மத்திய அரசு
கொவிட்டுக்கு எதிரான போராட்டத்தில், சர்வதேச நாடுகள் நன்கொடையாக அளிக்கும் மருத்துவ சாதனங்கள் உள்ளிட்ட நிவாரணப் பொருட்களை மத்திய அரசு கடந்த ஏப்ரல் 27ம் தேதி முதல் பெற்று வருகிறது. இவற்றை மாநிலங்கள் மற்றும் யூனியன் பிரதேசங்களுக்கு விரைவாக வழங்க, மத்திய அரசின் அமைச்சகங்கள் மற்றும் துறைகள், ஒழுங்குபடுத்தப்பட்ட முறையான அமைப்பின் மூலம் ஒருங்கிணைந்து செயல்படுகின்றன.
2021 ஏப்ரல் 27ம் தேதி முதல் மே 12ம் தேதி வரை, மொத்தம் 9,294 ஆக்ஸிஜன் செறிவூட்டிகள், 11,835 ஆக்ஸிஜன் சிலிண்டர்கள், 19 ஆக்ஸிஜன் உற்பத்தி கருவிகள், 6,439 வென்டிலேட்டர்கள், சுமார் 4.22 லட்சம் ரெம்டெசிவிர் குப்பிகள் ஆகியவை சாலை மார்க்கமாகவும், வான் வழியாகவும் அனுப்பப்பட்டுள்ளன.
குவைத், சிங்கப்பூர், ஜிலீட், சுவிட்சர்லாந்து, ஸ்பெயின், எகிப்து போன்ற நாடுகளில் இருந்து மே 12ம் தேதி பெறப்பட்ட முக்கிய பொருட்கள்:
-ரெம்டெசிவிர்: 86,595
- ஆக்ஸிஜன் சிலிண்டர் : 4,802
- ஆக்ஸிஜன் செறிவூட்டிகள் : 10
-வென்டிலேட்டர்/பிபாப்/சிபாப் : 141
இவற்றை மாநிலங்கள் /யூனி்யன் பிரதேசங்களுக்கு திறம்பட ஒதுக்கீடு செய்து, விநியோகிப்பது தொடர்ச்சியாக நடைபெறுகிறது. இதை மத்திய சுகாதாரத்துறை அமைச்சகம் விரிவாக கண்காணித்து வருகிறது. இவற்றில் ஒருங்கிணைந்து செயல்படுவதற்காக ஒரு பிரத்தியேக பிரிவை மத்திய சுகாதாரத்துறை அமைச்சகம் ஏற்படுத்தியுள்ளது. இந்தப் பிரிவு கடந்த ஏப்ரல் 26ம் தேதி முதல் செயல்பட தொடங்கியது. இதற்காக ஒரு நிலையான செயல்பாட்டு வழிமுறையை மத்திய சுகாதாரத்துறை அமைச்சகம் வகுத்து கடந்த 2ம் தேதி முதல் செயல்படுத்தி வருகிறது.
பிரதமர் அலுவலகம்
ஜல் ஜீவன் இயக்கத்தை 100 சதவீதம் நிறைவு செய்தஆர்வத்திற்காக குஜராத் மக்களைப் பிரதமர் பாராட்டியுள்ளார்
வீடுதோறும் குடிநீர் இயக்கத்தின் 100 சதவீத நிறைவு குறித்த குஜராத் முதலமைச்சர் திரு ருஷிகேஷ் பட்டேலின் ட்விட்டர் செய்திக்கு பதிலளித்த பிரதமர், குஜராத் மக்களின் ஆர்வத்தைப் பாராட்டியுள்ளார்.
பிரதமர் ட்விட்டர் செய்தியில் கூறியிருப்பதாவது;
"குஜராத் மக்களுக்கு வாழ்த்துகள். இது குடிநீர் சக்திக்கான மக்களின் ஆர்வத்தைக் காட்டுகிறது."
வடகிழக்குப் பகுதி வளர்ச்சி அமைச்சகம்
வடகிழக்குபகுதிக்கான பிரதமரின் வளர்ச்சி முன்முயற்சி 
மக்களவையில் கேள்வி ஒன்றுக்கு எழுத்துப்பூர்வமாக இன்று பதிலளித்த வடகிழக்கு பிராந்திய வளர்ச்சி அமைச்சர் திரு. ஜி. கிஷன் ரெட்டி கீழ்காணும் தகவல்களை அளித்தார்.
2022-23 மத்திய பட்ஜெட்டில் வடகிழக்குபகுதிக்கான பிரதமரின் மேம்பாட்டு முன்முயற்சி  என்ற புதிய திட்டம் அறிவிக்கப்பட்டுள்ளது. பிரதமர் கதி சக்தி திட்டத்தின் அடிப்படையில் உள்கட்டமைப்பு மற்றும் வடகிழக்கின் தேவைகளின் அடிப்படையில் சமூக மேம்பாட்டுத் திட்டங்களுக்கு இது நிதியளிக்கும்.
பல்வேறு துறைகளில் உள்ள இடைவெளிகளை நிரப்புவதன் மூலம் இளைஞர்கள் மற்றும் பெண்களுக்கான வாழ்வாதார நடவடிக்கைகளை இது செயல்படுத்தும். 2022-23 பட்ஜெட் உரையின்படி ரூ 1,500 கோடி ஆரம்ப ஒதுக்கீடு செய்யப்பட்டுள்ளது.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1805724
பிரதமர் அலுவலகம்
லக்சம்பர்க் பிரதமர் மேன்மைமிகு திரு சேவியர் பெத்தேலுடன் இந்தியா-லக்சம்பர்க் இருதரப்பு காணொலி உச்சி மாநாட்டை பிரதமர் நடத்தினார்
லக்சம்பர்க் பிரதமர் மேன்மைமிகு சேவியர் பெத்தேலுடன் இந்தியா-லக்சம்பர்க் இருதரப்பு உச்சி மாநாட்டை பிரதமர் திரு நரேந்திர மோடி காணொலி மூலம் இன்று நடத்தினார்
கொவிட்-19 சர்வதேச பெருந்தொற்றின் காரணமாக லக்சம்பர்க்கில் உயிரிழந்தவர்களுக்கு தமது அஞ்சலியை செலுத்திய பிரதமர், நெருக்கடியை கையாள்வதில் மேன்மைமிகு சேவியர் பெத்தேலின் தலைமையை பாராட்டினார்.
குறிப்பாக நிதி தொழில்நுட்பம், வானியல் செயல்பாடுகள், டிஜிட்டல் புதுமைகள் மற்றும் புது நிறுவனங்கள்  ஆகிய துறைகளில் கொவிட்டுக்கு பிந்தைய உலகில் இந்தியா மற்றும் லக்சம்பர்க்குக்கிடையேயான இருதரப்பு ஒத்துழைப்பை வலுப்படுத்துவது உள்ளிட்ட விஷயங்கள் குறித்து இரு தலைவர்களும் கருத்துகளை பரிமாறிக்கொண்டார்கள். நிதி சந்தை ஒழுங்குமுறை அமைப்புகள், பங்கு சந்தைகள் மற்றும் புதுமைகளுக்கான முகமைகள் உள்ளிட்டவற்றில் இரு நாடுகளுக்கிடையே நிறைவடைந்துள்ள பல்வேறு ஒப்பந்தங்களை இருவரும் வரவேற்றனர்.
செயல்மிகு பல்நோக்குவியலை அடைதல் மற்றும் கொவிட்-19 பெருந்தொற்று, தீவிரவாதம் மற்றும் பருவநிலை மாற்றம் உள்ளிட்ட சர்வதேச சவால்களை எதிர்கொள்ளுதல் ஆகியவற்றில் ஒத்துழைப்பை வலுப்படுத்த இரு பிரதமர்களும் ஒப்புக் கொண்டனர். சர்வதேச சூரிய சக்தி கூட்டணியில் இணைவதற்கான லக்சம்பர்கின் அறிவிப்பை வரவேற்ற பிரதமர், பேரிடரை எதிர்கொள்ளும் உள்கட்டமைப்புக் கூட்டணியிலும் இணையுமாறு அந்நாட்டை கேட்டுக்கொண்டார்.
கொவிட்-19 நிலைமை சீரடைந்தவுடன் லக்சம்பர்க் பேரரசரையும், பிரதமர் பெத்தேலையும் இந்தியாவுக்கு வருகை புரியுமாறு பிரதமர் கேட்டுக் கொண்டார். பிரதமர் மோடியை லக்சம்பர்க் வருமாறு பிரதமர் பெத்தேல் அழைப்பு விடுத்தார்.
பிரதமர் அலுவலகம்
12-வது பிரிக்ஸ் உச்சி மாநாட்டில் இந்தியா சார்பாக பிரதமர் திரு நரேந்திர மோடி பங்கேற்பு
ரஷ்ய அதிபர் திரு விளாடிமிர் புடின் தலைமையில் 2020 நவம்பர் 17-ஆம் தேதி அன்று நடைபெற்ற 12-வது பிரிக்ஸ் உச்சி மாநாட்டில் இந்தியாவின் சார்பாக பிரதமர் திரு நரேந்திர மோடி காணொலி காட்சி மூலம் கலந்துகொண்டார். “உலக நிலைத்தன்மை, பகிர்ந்தளிக்கப்பட்ட பாதுகாப்பு மற்றும் புதுமையான வளர்ச்சி” என்பது இந்த மாநாட்டின் கருப்பொருள் ஆகும். பிரேசில் அதிபர் திரு ஜேர் போல்சோனரோ, சீன அதிபர் திரு ஜி ஜின்பிங், தென்னாபிரிக்க அதிபர் திரு சிரில் ரமாபோஸா ஆகியோர் இந்த மாநாட்டில் கலந்துகொண்டனர்.
கொவிட்-19 பெருந்தொற்று காலகட்டத்திலும் பிரிக்ஸ் உச்சி மாநாடு ரஷ்யா தலைமையில் உத்வேகத்துடன் நடைபெறுவதற்கு அந்நாட்டு அதிபர் திரு புடினுக்கு பிரதமர் தமது வாழ்த்துகளை தெரிவித்துக்கொண்டார். தீவிரவாதத்திற்கு எதிரான போராட்டம் மற்றும் சர்வதேச பொருளாதாரத்தை ஊக்குவிப்பதில் பிரிக்ஸ் அமைப்பு மிக முக்கிய பங்களிப்பை அளித்ததாக பிரதமர் குறிப்பிட்டார்.
ஐக்கிய நாடுகள் பாதுகாப்பு கவுன்சிலிலும், இதர சர்வதேச அமைப்புகளான உலக வர்த்தக அமைப்பு, சர்வதேச செலாவணி நிதியம், உலக சுகாதார அமைப்பு போன்றவைகளிலும் தற்போதைய சூழ்நிலைகளுக்கு ஏற்ப சீர்திருத்தங்களை மேற்கொள்ள வேண்டும் என்று அவர் வலியுறுத்தினார்.
கொவிட்-19 பெருந்தொற்றுக்கு எதிராக அனைவரும் ஒத்துழைக்க வேண்டும் என்று கேட்டுக் கொண்ட பிரதமர், சுமார் 150 நாடுகளுக்கு அத்தியாவசிய மருந்துப் பொருட்களை இந்தியா வழங்கியுள்ளது என்று குறிப்பிட்டார். அடுத்த ஆண்டு இந்தியாவின் தலைமையில் உச்சி மாநாடு நடக்கும்போது பிரிக்ஸ் நாடுகளுக்கு இடையே பாரம்பரிய மருத்துவ சிகிச்சை மற்றும் டிஜிட்டல் சுகாதாரம், மக்களுக்கு இடையேயான உறவு மற்றும் கலாச்சார பரிமாற்றங்கள் குறித்து கவனம் செலுத்தப்படும் என்றும் அவர் தெரிவித்தார். உச்சி மாநாட்டின் இறுதியில் பிரிக்ஸ் அமைப்பின் தலைவர்கள் மாஸ்கோ பிரகடனத்தை ஏற்றுக்கொண்டார்கள்.
சிறப்பு சேவைகள் மற்றும் கட்டுரைகள்
அதிநவீன வசதிகளுடன் ரூபாய் 1045 கோடியில் சென்னைக்கு அருகே உருவாகவுள்ள பல்முனை சரக்கு போக்குவரத்து பூங்கா
பிரதமர் திரு நரேந்திர மோடியால் 2011 அக்டோபர் 13 அன்று தொடங்கப்பட்டுள்ள பிரதமர் கதி சக்தி, நாட்டின் தொடர்பு உள்கட்டமைப்புக்கு புத்தாக்கத்தை வழங்கும். சென்னை பகுதியில் மப்பேடுவில் அமையவுள்ள
பல்முனை சரக்கு போக்குவரத்து பூங்கா இதற்கு ஒரு உதாரணமாகும்.
மப்பேடுவில் அதிநவீன பல்முனை சரக்கு போக்குவரத்து பூங்காவை அமைப்பதற்கான புரிந்துணர்வு ஒப்பந்தம் 2021 அக்டோபர் 12 அன்று சென்னை துறைமுக பொறுப்புக் கழகம், தேசிய நெடுஞ்சாலைகள் ஆணையம் மற்றும் தமிழ்நாடு அரசுக்கு இடையே கையெழுத்திடப்பட்டது.
திருவள்ளூர் மாவட்டத்தில் உள்ள மப்பேடு கிராமத்தில் 158 ஏக்கர் நிலத்தில் ரூபாய் 1045 கோடியில் இந்த பல்முனை சரக்கு போக்குவரத்து பூங்கா அமைய உள்ளது. சாலை மற்றும் ரயில் போக்குவரத்துடன் இது இணைக்கப்பட்டிருக்கும். பல்வேறு போக்குவரத்துகளின் வாயிலாக எடுத்து செல்லப்படும் மற்றும் கொண்டு வரப்படும் சரக்குகளின் மையமாக இது இருக்கும். இந்த உலகத் தரம் வாய்ந்த பூங்காவில் சேமிப்பு மற்றும் குளிர்பதன வசதிகள் உள்ளிட்டவை இருக்கும். பல்வேறு இதர வசதிகளையும் இது வழங்கும்.
இந்திய அரசின் பாரத் மாலா பரியோஜனா திட்டத்தின் கீழ் தேர்ந்தெடுக்கப்பட்டுள்ள பிரமாண்ட திட்டங்களில் முதன்மையானவற்றில் ஒன்றாக மப்பேடுவில் அமையவுள்ள பல்முனை சரக்கு போக்குவரத்து பூங்கா உள்ளது. இதுபோன்ற 35 பூங்காக்கள் நாடு முழுவதும் உருவாக்கப்பட உள்ளன.
இதன் மூலம் சரக்கு போக்குவரத்து செயல்திறன் மேம்பட்டு செலவுகள் குறையும், காற்று மாசும் குறையும். மேலும், அதிநவீன சரக்கு மேலாண்மை அமைப்பின் மூலம் ஒரு இடத்தில் இருந்து இன்னொரு இடத்திற்கு எடுத்து செல்லப்படும் சரக்கு போக்குவரத்து தடையின்றி அமையும்.
மப்பேடுவில் பல்முனை சரக்கு போக்குவரத்து பூங்காவை உருவாக்குவதற்காக சென்னை துறைமுக பொறுப்புக் கழகம், தேசிய நெடுஞ்சாலைகள் ஆணையம் மற்றும் தமிழ்நாடு அரசுக்கு இடையே சிறப்பு நோக்க அமைப்பு ஒன்று நிறுவப்பட்டுள்ளது. 121.74 ஏக்கர் நிலத்தை இந்த அமைப்புக்கு சென்னை துறைமுக பொறுப்பு கழகம் வழங்கும். தமிழக அரசு ரூபாய் 50 கோடியை வழங்கும். சென்னை துறைமுக பொறுப்புக் கழகம் வழங்கும் நிலத்திற்கு அருகில் உள்ள 36.23 ஏக்கர் நிலத்தை இந்திய நெடுஞ்சாலைகள் ஆணையம் வாங்கும். சாலை இணைப்புத் திட்டத்திற்கான செலவையும் இந்திய நெடுஞ்சாலைகள் ஆணையம் ஏற்கும். ரயில் வசதியும் செய்து தரப்படும்.
இந்த திட்டத்தின் மூலம் இப்பகுதியில் தொழில் வளர்ச்சி மேம்படும். புதிய வேலை வாய்ப்புகளும் உருவாகும். பிரதமர் கதி சக்தி தொடங்கப்பட்டு இருப்பதன் மூலம் இத்திட்டம் நெருங்கி கண்காணிக்கப்பட்டு விரைவில் நிறைவேற்றப்படும்.